Държавен вестник, бр. 22, 2016 г., стр. 17

БРОЙ  22	
Д Ъ Р Ж А В Е Н  В Е С Т Н И К 	
СТР.  17  
Преходни и заключителни разпоредби
§ 4. Издадените книжки за военноинвалид 
и за военнопострадал по реда на Наредбата 
за реда за установяване качеството на во-
енноинвалид или на военнопострадал и за 
създаването, воденето и съдържанието на 
Централния регистър на военноинвалидите и 
военнопострадалите запазват действието си до 
издаването на нови книжки. Новите книжки 
се издават в срок до 1 декември 2016 г.
§ 5. Изпълнението на постановлението се 
възлага на министъра на отбраната. 
§ 6. Постановлението влиза в сила от деня 
на обнародването му в „Държавен вестник“.
За министър-председател:
Румяна Бъчварова
За главен секретар на Министерския съвет:  
Веселин Даков
2133
ПОСТАНОВЛЕНИЕ № 53 
 ОТ 17 МАРТ 2016 Г.
за изменение и допълнение на Правилника 
за организацията и дейността на Междуве-
домствената комисия за възстановяване и 
подпомагане към Министерския съвет, приет 
с Постановление № 58 на Министерския съвет 
от 2010 г. (обн., ДВ, бр. 28 от 2010 г.; изм. и 
доп., бр. 7 от 2011 г., бр. 32 и 75 от 2012 г., 
бр. 62 от 2013 г., бр. 25, 60 и 102 от 2014 г. и 
бр. 8 от 2015 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 26 се правят следните изменения 
и допълнения:
1. Създава се нова ал. 3:
„(3) За едно и също жилище не може да 
бъде отпускана повече от една възстановителна 
помощ. При съсобственост възстановителната 
помощ се предоставя на лицата по ал. 2 в раз-
мер, пропорционален на идеалните им части.“
2. Досегашната ал. 3 става ал. 4.
§ 2. Създава се чл. 26а:
„Чл. 26а. (1) Лицата по чл. 26, ал. 2 трябва 
да отговарят на следните условия:
1. средномесечният им доход и на членовете 
от семейството им за предходните 12 месеца 
преди месеца на подаване на декларацията 
по чл. 26, ал. 4 да не надвишава размера на 
официалната линия на бедност за съответ-
ната година;
2. да не са регистрирани като еднолични 
търговци и да не са съдружници или акцио-
нери в търговско дружество;
3. да нямат вземания, влогове, дялови учас-
тия или ценни книжа, чиято обща стойност за 
отделното лице или за всеки един от членовете 
от семейството им да надхвърля 500 лв.;
4. да не са извършвали в предходната и/
или в текущата година разпоредителни сдел-
ки с движимо и недвижимо имущество и/
или идеални части от него, общата стойност 
на които надвишава 12-кратния размер на 
линията на бедност за съответната година, с 
изключение на случаите, когато в семейството 
има лице/лица с трайни увреждания и сдел-
ката е извършена с цел смяна на жилището 
с оглед на осигуряване на достъпна жизнена 
среда на лицето/лицата с увреждания;
5. да нямат изискуеми публични задължения 
за жилището, за което се иска възстанови-
телна помощ.
(2) Установяването на условията по ал. 1, 
т. 1 – 4 се извършва от социални работници 
на дирекция „Социално подпомагане“, обслуж-
ваща територията на съответната община по 
местонахождението на имота, чрез анкетата 
по ал. 5.
(3) Установяването на условията по ал. 1, 
т. 5 и изпълнението на задължението на ли-
цата по чл. 34, т. 9 от Закона за защита при 
бедствия се извършват от кмета на общината. 
(4) Кметът на общината внася искане със 
списък на лицата по чл. 26, ал. 2 до директо-
ра на дирекцията „Социално подпомагане“, 
обслужваща територията на общината, за 
установяване на условията по ал. 1, т. 1 – 4.
(5) Дирекция „Социално подпомагане“ 
извършва анкета съгласно анкетен лист – при-
ложение № 6, в жилището на лицата по чл. 26, 
ал. 2 в срок до 20 дни след депозиране на 
искането по ал. 4.
(6) В 30-дневен срок от постъпване на 
искането по ал. 4 дирекция „Социално под-
помагане“ предоставя на кмета на общината 
анкетните листове за лицата.
(7) Кметът на общината установява пра-
воимащите лица, отговарящи на условията 
по ал. 1. Анкетните листове на тези лица се 
прилагат към искането за финансиране.“
§ 3. Параграф 1 от допълнителната разпо-
редба се изменя така:
„§ 1. По смисъла на правилника:
1. „Анкета“ е дейност по установяване 
изпълнението на условията по чл. 26а, ал. 1, 
т. 1 – 4, извършвана от социални работници 
от дирекция „Социално подпомагане“, която 
се изразява в проверки в жилището на лицата 
по чл. 26, ал. 2, в проучване на документация 
и събиране на информация.
2. „Доход“ са всички брутни доходи на се-
мейството, които са облагаеми по Закона за 
данъците върху доходите на физическите лица, 
както и получаваните пенсии, обезщетения, по-
мощи и стипендии, с изключение на: добавката 
за чужда помощ по чл. 103 от Кодекса за со-
циално осигуряване, стипендиите на учащите 
се до завършване на средно образование, но не  
по-късно от навършване на 20-годишна въз-
раст, както и помощите и средствата, получени 
по Закона за социално подпомагане, Закона 
за семейни помощи за деца, Закона за инте-
грация на хората с увреждания и по Закона 
за закрила на детето.